Folketing
2004-03-31

Angående selve debatten, som den har kørt både i dag og i de sidste mange måneder, er det helt afgørende for os at fastholde fokus på, at den danske deltagelse i krigen mod Irak skete uden et FN-mandat, men at vi i dag står i en situation, hvor også vi må vedkende os ansvaret for, at Irak bliver genopbygget og får en fredelig og demokratisk udvikling. På den baggrund skal jeg på vegne af Kristendemokraterne fremsætte følgende: Forslag til vedtagelse »Folketinget konstaterer, at krigen mod Irak skete uden et klart FN-mandat. Samtidig vedkender Folketinget sig et ansvar for, at Danmark bidrager til at sikre genopbygningen af Irak bl.a. med danske soldaters tilstedeværelse.« (Forslag til vedtagelse nr. V 80).